b'\n_START_ARTICLE_\nPartidul Comunist Vietnamez\n_START_SECTION_\n\xc3\x8enfiin\xc8\x9barea\n_START_PARAGRAPH_\n\xc3\x8en iunie 1925, Ho \xc8\x98i Min a fondat Uniunea Tinerilor Revolu\xc8\x9bionari din Vietnam (UTRV), predecesoare a Partidul Comunist din Indochina._NEWLINE_Dup\xc4\x83 formarea UTRV \xe2\x80\x93 cel mai influent din toate grupurilor de rezisten\xc8\x9b\xc4\x83 \xe2\x80\x93 a fondat Partidul Comunist din Indochina (PCI) \xc3\xaen 1930. \xc3\x8en luna mai a aceluia\xc8\x99i an, numero\xc8\x99i comuni\xc8\x99ti au fost uci\xc8\x99i \xc3\xaen tentativa de ocupare adiministrativ\xc4\x83 \xc8\x99i formare a sovietelor \xc3\xaen c\xc3\xa2teva provincii. Francezii au vegheat la suprimarea aceastei mi\xc8\x99cari \xc8\x99i la restabilirea controlului p\xc3\xa2n\xc4\x83 \xc3\xaen prim\xc4\x83vara anului 1931. _NEWLINE_Dup\xc4\x83 1936, francezii au permis unele libert\xc4\x83\xc8\x9bi \xc3\xaen colonie, permi\xc8\x9b\xc3\xa2nd crearea de organiza\xc8\x9bii legale prin care s\xc4\x83 influen\xc8\x9beze intelectualii, muncitorii, etc. Scurta libertate s-a sf\xc3\xa2r\xc8\x99it odata cu cel de al Doilea R\xc4\x83zboi Mondial, iar PC s-a retras \xc3\xaen umbr\xc4\x83.\n_START_SECTION_\nPartid unic (1976-prezent)\n_START_PARAGRAPH_\n\xc3\x8en 1976 a avut loc Al \xc8\x98aselea Congres al PCV, la care au participat 1008 delega\xc8\x9bi, reprezentan\xc8\x9bi ai celor 1553500 de membrii ( circa 3% din popula\xc8\x9bie \xc8\x9b\xc4\x83rii). \xc3\x8en cadrul Congresului s-au stabilit noi directive privind cel de al doilea Plan Cincinal (1976-1980). Scopul noului cincinal era sa transforme noul stat intr-un stat socialist prosper \xc8\x99i puternic din punct de vedere economic \xc3\xaen 20 de ani. \xc3\x8en cadrul urm\xc4\x83torului Congres, din 1982, Secretarul-General L\xc3\xaa Du\xe1\xba\xa9n a trasat noile obiectie ale politicii vietnameze: s\xc4\x83 construiasc\xc4\x83 statul socialist \xc8\x99i s\xc4\x83 protejeze Vietnamul de agresiunea chinezeasc\xc4\x83, prioritate av\xc3\xa2nd tranzi\xc8\x9bia spre statul socialist. Conducerea partidului a acceptat e\xc8\x99ecul celui de al doilea plan cinicinal din 1976, motiv\xc3\xa2nd c\xc4\x83 e\xc8\x99ecul a cauzat \xc3\xaenr\xc4\x83ut\xc4\x83\xc8\x9birea situa\xc8\x9biei economice a \xc8\x9b\xc4\x83rii \xc8\x99i a\xc8\x99a afectat\xc4\x83 de r\xc4\x83zboi. Al treilea plan cincinal, a fost astfel axat pe \xc3\xaembun\xc4\x83t\xc4\x83\xc8\x9birea condi\xc8\x9biilor de trai \xc8\x99i pe nevoia de industrializare, agricultura (produc\xc8\x9bia de orez, mai ales) av\xc3\xa2nd \xc3\xaen continuare un rol de top \xc3\xaen agenda partidului. Alte puncte importante ale discu\xc8\x9bilor aveau s\xc4\x83 fie deficien\xc8\x9bele centraliz\xc4\x83rii excesive, dar \xc8\x99i \xc3\xaembun\xc4\x83\xc8\x9birea rela\xc8\x9biilor cu Laos \xc8\x99i Kampuchea Democrat\xc4\x83._NEWLINE_\xc3\x8en timp ce L\xc3\xaa Du\xe1\xba\xa9n continua s\xc4\x83 cread\xc4\x83 cu t\xc4\x83rie \xc3\xaen obiectivele celui de al treilea plan cincinal, mare parte din conducerea Partidului Comunist \xc3\xaencepea s\xc4\x83 pun\xc4\x83 la \xc3\xaendoial\xc4\x83 obiectivele acestuia, considerate irealizabile. \xc3\x8en 1985, a devenit evident c\xc4\x83 planul cincinal a fost un fiasco total._NEWLINE_L\xc3\xaa Du\xe1\xba\xa9n a murit pe 10 iulie 1986, cu pu\xc8\x9bin timp \xc3\xaenaintea celui de Al \xc8\x98aselea Congres al PCV. O \xc3\xaent\xc3\xa2lnire a Biroului Politic a avut drept scop ini\xc8\x9bializarea reformelor radicale propuse de Tr\xc6\xb0\xe1\xbb\x9dng Chinh. Congresul avea s\xc4\x83 \xc3\xael numeasc\xc4\x83 Secretar-General pe Nguy\xe1\xbb\x85n V\xc4\x83n Linh- fapt care indica o victorie a vechii g\xc4\x83rzi a reformi\xc8\x99tilor. Noua conducere, avea astfel s\xc4\x83 lanseze reformele cunoscute sub numele de \xc4\x90\xe1\xbb\x95i M\xe1\xbb\x9bi. Conform acestora trei obiective se cereau atinse: trecerea de la centralism la o economie diversificat\xc4\x83 de pia\xc8\x9ba, mocratizarea deciziei \xc8\x99i edificarea domniei legii (\xc3\xaen adiacent lupta contra corup\xc8\x9biei, \xc3\xaent\xc4\x83rirea cooper\xc4\x83rii cu alte state._NEWLINE_La al \xc8\x99aptelea congres, Nguy\xe1\xbb\x85n V\xc4\x83n Linh s-a retras din via\xc8\x9ba politic\xc4\x83, reafirm\xc3\xa2nd angajamentul \xc8\x9b\xc4\x83rii \xc3\xaen atingerea socialismului. El a fost succedat \xc3\xaen func\xc8\x9bia de secretar-general de c\xc4\x83tre \xc4\x90\xe1\xbb\x97 M\xc6\xb0\xe1\xbb\x9di. V\xc3\xb5 V\xc4\x83n Ki\xe1\xbb\x87t a fost numit prim-ministru, iar fostul conduc\xc4\x83tor al armatei vietnameze \xc3\xaen r\xc4\x83zboiul din Cambodgia, L\xc3\xaa \xc4\x90\xe1\xbb\xa9c Anh, avea s\xc4\x83 fie numit pre\xc8\x99edinte. \xc3\x8en 1997, datorit\xc4\x83 unor noi reforme impuse de Politburo, at\xc3\xa2t pre\xc8\x99edintele c\xc3\xa2t \xc8\x99i primul-ministru demisioneaz\xc4\x83. Phan V\xc4\x83n Kh\xe1\xba\xa3ia fost numit prim-ministru \xc8\x99i Tr\xe1\xba\xa7n \xc4\x90\xe1\xbb\xa9c L\xc6\xb0\xc6\xa1ng a devenit pre\xc8\x99edintele \xc8\x9b\xc4\x83rii._NEWLINE__NEWLINE_\xc3\x8en cadrul Prezidiului Comiteului Central din cel de al optulea congres, L\xc3\xaa Kh\xe1\xba\xa3 Phi\xc3\xaau a fost ales secretar-general al partidului. \xc3\x8en 2001 acesta avea s\xc4\x83 fie succedat de N\xc3\xb4ng \xc4\x90\xe1\xbb\xa9c M\xe1\xba\xa1nh, care s-a aflat la conducere p\xc3\xa2n\xc4\x83 la cel e al unsprezece-lea congres din 2011, c\xc3\xa2nd a fost \xc3\xaenlocuit de actualul secretar-general Nguy\xe1\xbb\x85n Ph\xc3\xba Tr\xe1\xbb\x8dng.\n_START_SECTION_\nCongresul Na\xc8\x9bional\n_START_PARAGRAPH_\nCongreul Na\xc8\x9bional este organul suprem al partidului \xc8\x99i are loc o dat\xc4\x83 la cinci ani. Delega\xc8\x9bii voteaz\xc4\x83 direc\xc8\x9bia \xc3\xaen care va merge partidul \xc8\x99i aleg membrii viitorul guvern. Delega\xc8\x9bii voteaz\xc4\x83 mai apoi membrii Comitetului Central. Dup\xc4\x83 ce deciziile sunt ratificate, Congresul se dizolv\xc4\x83. Comitetul Central proasp\xc4\x83t \xc3\xaenfiin\xc8\x9bat implementeaz\xc4\x83 deciziile Congresului pe perioada cincinal\xc4\x83 dintre congrese. C\xc3\xa2nd Comitetul Central nu se af\xc4\x83 \xc3\xaen sesiune, politicile adoptate sunt implementate de c\xc4\x83tre Biroul Politic (Politburo).\n_START_SECTION_\nComitetul Central\n_START_PARAGRAPH_\nComitetul Central al Partidului Comunist din Vietnam este cea mai puternic\xc4\x83 institu\xc8\x9bie din stat. El deleag\xc4\x83 o serie dintre puterile sale, Secretariatului \xc8\x99i Biroului Politic atunci c\xc3\xa2nd nu se afl\xc4\x83 \xc3\xaen sesiune. C\xc3\xa2nd R\xc4\x83zboiul din Vietnam a \xc3\xaencetat, conduc\xc4\x83torul L\xc3\xaa Du\xe1\xba\xa9n a implementat o politic\xc4\x83 de centralizare a puterii. Aceast\xc4\x83 politi\xc4\x83 a continuat p\xc3\xa2n\xc4\x83 la Al \xc8\x98aselea Congres, c\xc3\xa2nd Nguy\xe1\xbb\x85n V\xc4\x83n Linh a preluat puterea.  V\xc4\x83n Linh a \xc3\xaent\xc3\xa2m\xc3\xa2mpinat opozi\xc8\x9bia liderilor din teritoriu \xc3\xaen demersurile sale de descentralizare economic\xc4\x83. Acest fapt a avut ca rezultat, cre\xc8\x99tera puterii liderilor regionali ai PCV, care nu mai puteau fi schimba\xc8\x9bi de la centru. V\xc3\xb5 V\xc4\x83n Ki\xe1\xbb\x87t a \xc3\xaencercat la mijlocul aniilor 1990 re-centralizara, \xc3\xaens\xc4\x83 f\xc4\x83r\xc4\x83 succes. Drept consecin\xc8\x9b\xc4\x83, num\xc4\x83rul membriilor Comitetului Central, cu background din teritoriu a crescut de la 15.6% \xc3\xaen 1982 la 41% \xc3\xaen 2001. \xc3\x8ensu\xc8\x99i pre\xc8\x99edintele Tr\xc6\xb0\xc6\xa1ng T\xe1\xba\xa5n Sang, a fpst ales direct din teritoriu \xc3\xaen 1996._NEWLINE_Comitetul Central are rolul de a numit Biroul Politic imediat dup\xc4\x83 dizolvarea Congresului Na\xc8\x9bional.\n_START_SECTION_\nBiroul Politic\n_START_PARAGRAPH_\nBiroul Politic, sau Politburo-ul, este organul suprem al PCV \xc3\xaentre \xc8\x99edintele Comitetului Central, care au loc de 2 ori pe an. Biroul Politic urm\xc4\x83re\xc8\x99te implementarae politicilor adoptate de Comitetul Central \xc8\x99i de Congres. Este de datoria Biroului Politic s\xc4\x83 se asigure c\xc4\x83 toate rezolu\xc8\x9biile adoptate sunt implementate \xc3\xaentocmai la nivel na\xc8\x9bional. Totodat\xc4\x83, este responsabil cu problemele referitoare la organizare, protocol \xc8\x99i personal, \xc8\x99i are dreptul s\xc4\x83 convoace o sesiune plenar\xc4\x83 a Comitetului Central ori de c\xc3\xa2te ori este necesar.4_NEWLINE_Deciziile Politburo-ului pot fi anulate de Comitetul Central, un exemplu av\xc3\xa2nd loc \xc3\xaen 2001, c\xc3\xa2nd Politburo l-a ales pe L\xc3\xaa Kh\xe1\xba\xa3 Phi\xc3\xaau ca \xc8\x99i Secretar-General, iar Comitetul Central a \xc3\xaentors decizia biroului politic, for\xc8\x9b\xc3\xa2ndu-l pe L\xc3\xaa Kh\xe1\xba\xa3 Phi\xc3\xaau s\xc4\x83 se retrag\xc4\x83 din politic\xc4\x83 \xc8\x99 aleag\xc3\xa2nd astfel  un nou Secretar-General dup\xc4\x83 cel de al nou\xc4\x83lea congres.\n_START_SECTION_\nIdeologie\n_START_PARAGRAPH_\nRepublica Socialist\xc4\x83 Vietnam este o republic\xc4\x83 socialist\xc4\x83 cu un sistem monopartid, condus de Partidul Comunist din Vietnam, \xc8\x99i de partidul-marionet\xc4\x83 cu rol consultativ Frontul Popular din Vietnam. PCV \xc3\xaembr\xc4\x83\xc8\x9bi\xc8\x99eaz\xc4\x83 doctrina marxist-leninist\xc4\x83, dar \xc8\x99i ideologia G\xc3\xa2ndirii lui Ho \xc8\x98i Min._NEWLINE_Potrivit Constiu\xc8\x9biei, statul vietnamez se afl\xc4\x83 \xc3\xaen perioada tranzi\xc8\x9biei spre socialism._NEWLINE_Sistemul politic introdus \xc8\x99i g\xc3\xa2ndit de Ho \xc8\x98i Min nu a fost popularizat \xc8\x99i sistematizat pe durata vie\xc8\x9bii sale \xc8\x99i nici imediat dup\xc4\x83 moartea sa survenit\xc4\x83 \xc3\xaen 1969. Abia \xc3\xaen 1989, Secretarul-General Nguy\xe1\xbb\x85n V\xc4\x83n Linh a popularizat cultul personalit\xc4\x83\xc8\x9bii postum al lui Ho \xc8\x98i Min. Prima oar\xc4\x83 sistemul g\xc3\xa2ndit de Ho \xc8\x98i Min a fost a fost expus \xc3\xaen cartea sa biografic\xc4\x83 ap\xc4\x83rut\xc4\x83 post-mortem, \xc3\xaen 1973.  Partidul Comunist consider\xc4\x83 legitim\xc4\x83 ideologia sa marxist\xc4\x83 \xc8\x99i leninist\xc4\x83, chiar \xc8\x99i dup\xc4\x83 C\xc4\x83derea Uniunii Sovietice. Unii istorici consider\xc4\x83 c\xc4\x83 liderii partidului au \xc3\xaencetat s\xc4\x83 mai cread\xc4\x83 \xc3\xaen idealurile comunismului, motiv pentru care au creat cultul postum pentru Ho \xc8\x98i Min, un suporter avid al lui Vladimir Lenin \xc8\x99i al dictaturii proletariatului. Datorit\xc4\x83 doctrinei economice \xc4\x90\xe1\xbb\x95i M\xe1\xbb\x9bi, care a transformat Vietnamul \xc3\xaen ultimii zeci de ani, Partidul nu mai putea reprezenta doar clasa muncitoare \xc8\x99i clasa \xc8\x9b\xc4\x83r\xc4\x83neasc\xc4\x83. Drept urmare, \xc3\xaen ultimii ani, Partidul sus\xc8\x9bine c\xc4\x83 reprezint\xc4\x83 \xe2\x80\x9einteresele tuturor cet\xc4\x83\xc8\x9benilor \xc8\x9b\xc4\x83rii\xe2\x80\x9d._NEWLINE_\xc3\x8en prezent, Partidul Comunist din Vietnam num\xc4\x83r\xc4\x83 4.4 milioane de membrii.\n_START_SECTION_\nRela\xc8\x9biile cu alte partide comuniste\n_START_PARAGRAPH_\nPrintr-o rezolu\xc8\x9bie discutat\xc4\x83 \xc3\xaen cel de al  Zecelea Congres, Partidul a decis \xc3\xaent\xc4\x83rirea rela\xc8\x9biilor  sale externe. La nivelul anului 2010, Comisia pentru Afaceri Externe din cadrul partidului \xc3\xaentre\xc8\x9binea rela\xc8\x9bii diplomatice cu 222 partide politice din 115 \xc8\x9b\xc4\x83ri. Partidul \xc3\xaentre\xc8\x9bine rela\xc8\x9bii de cordialitate nu doar cu celelalte partide comuniste din lume, ci \xc8\x99i cu partidele non-comuniste, deoarece \xc8\x9b\xc4\x83rile de origine ale respectivelor partide sunt sau erau parteneri strategici \xc8\x99i economici importan\xc8\x9bi pentru Vietnam. Rela\xc8\x9biile cu celelalte partide comuniste din lume sunt importante pentru conducerea vietnamez\xc4\x83, fiind bazate pe "solidaritate, suport mutual \xc3\xaen lupta pentru dob\xc3\xa2ndirea socialismului, \xc3\xaen spiritul marxism-leninismului \xc8\x99i interna\xc8\x9bionalismul clasei muncitoare"._NEWLINE_Printre partidele cu care PCV are rela\xc8\x9bii cordiale se num\xc4\x83r\xc4\x83 Partidul Comunist Chinez, Partidul Comunist Cubanez, Partidul Muncitoresc din Corea de Nord, Partidul Comunist al Federa\xc8\x9biei Ruse, Partidul Comunist din India, Partidul Comunist Marxist din India, Partidul Comunist Muncitoresc Spaniol, Partidul Comunist Austriac precum \xc8\x99i Partidul Comunist al Braziliei.'